ແຮງງານຕ່າງດ້າວ ຫລາຍ​ແສນຄົນ ໄດ້ຮັບຜົນກະທົບ ຈາກນໍ້າຖ້ວມໃນໄທ (ເບິ່ງຮູບສະໄລດ໌)
ໃນຈໍານວນປະຊາຊົນຫລາຍລ້ານ ທີ່ຖືກກະທົບໂດຍໄພນໍ້າຖ້ວມນັ້ນ ມີພວກແຮງງານຕ່າງດ້າວ ຫລາຍ​ເຖິງ 6 ແສນຄົນ.
ພວກແຮງງານຕ່າງດ້າວ ຊຶ່ງສ່ວນໃຫຍ່ມາຈາກປະເທດມຽນມາ ກໍາປູເຈຍ ແລະລາວນັ້ນ ແມ່ນ ຍັງກໍາລັງດິ້ນຮົນເອົາຕົວຫລົບໜີຈາກໄພນໍ້າຖ້ວມ ໃນຫລາຍໆຂົງເຂດຂອງໄທ ຜູ້ສື່ຂ່າວວີໂອ ເອ Ron Corben ລາຍງານ ມາຈາກບາງກອກວ່າ ບັນດາອົງການໃຫ້ຄວາມຊ່ວຍເຫລືອພວກ ແຮງງານຕ່າງດ້າວ ກໍາລັງຮຽກຮ້ອງຂໍຄວາມຊ່ວຍເຫລືອຈາກລັດຖະບານໄທ ໃຫ້ຊ່ວຍຊອກ ວຽກເຮັດງານທໍາໃຫ້ພວກແຮງງານເຫລົ່ານັ້ນ ຫລືບໍ່ກໍຊ່ວຍສົ່ງພວກເຂົາເຈົ້າກັບບ້ານ ທອງປານ ມີເລຶ່ອງນີ້ ມາສະເໜີທ່ານ ເວລານີ້ ຍັງບໍ່ມີການປະເມີນທີ່ໜ້າເຊື່ອຖືໄດ້ເທື່ອວ່າ ມີປະຊາຊົນຈໍານວນຫລາຍປານໃດທີ່ ຍັງຕົກຕ້າງຢູ່ໃນຫລາຍໆເຂດປະຊາຄົມທີ່ຖືກນໍ້າຖ້ວມ ຢູ່ໃນບາງກອກ ແລະພວກເຂດທາງທິດເໜືອຂອງບາງກອກ ພວກພະນັກງານຊ່ວຍເຫລືອກ່າວວ່າ ໃນຈໍານວນປະຊາຊົນຫລາຍ ລ້ານທີ່ຖືກກະທົບໂດຍໄພນໍ້າຖ້ວມໃນໄທນັ້ນ ມີພວກແຮງງານຕ່າງດ້າວ ຫລາຍເຖິງ 6 ແສນ ຄົນ ສ່ວນໃຫຍ່ແມ່ນຈາກມຽນມາ ທີ່ຕົກຄ້າງຢູ່ໃນສະພາບການທີ່ຮ້າຍແຮງຂຶ້ນນັບມື້ນັ້ນ ການຕົກຄ້າງຢູ່ຕາມຕຶກຫ້ອງແຖວ ອະພາດເມ້ນ ບໍ່ມີໄຟຟ້າ ບໍ່ມີນໍ້າດື່ມນໍ້າໃຊ້ນັ້ນ ເປັນເຫດ ໃຫ້ຫລາຍໆຄົນຕ້ອງຍອມຈ່າຍເງິນ ໃນຈໍານວນຫລວງຫລາຍ ເພື່ອຈ້າງຄົນຈ້າງລົດໃຫ້ໄປ ສົ່ງຢູ່ພື້ນທີ່ທີ່ນໍ້າບໍ່ຖ້ວມ ແຕ່ເຖິງແມ່ນສະຖານະການຈະຮ້າຍແຮງປານນັ້ນກໍຕາມ ທີ່ພັກພາຊົ່ວຄາວຂອງລັດຖະບານ ຫລາຍໆແຫ່ງ ກໍຍັງບໍ່ເຕັມແລະມີບ່ອນເປົ່າເຫລືອຢູ່ ສໍາລັບໃຫ້ຜູ້ປະສົບໄພໄປຫລົບໄພອາ ໄສຢູ່ ທັງນີ້ກໍຍ້ອນວ່າພວກຊາວບ້ານຊາວເມືອງພາກັນໄປຂໍພັກເຊົາຊົ່ວຄາວຢູ່ກັບພີ່ນ້ອງ ຫລື ບໍ່ ກໍບໍ່ຍອມໜີອອກຈາກບ້ານໄປ ເພື່ອປ້ອງກັນບໍ່ໃຫ້ຄົນມາລັກຂະໂມຍເຄຶ່ອງຂອງຢູ່ໃນບ້ານ ຂອງເຂົາເຈົ້ານັ້ນເອງ ທ່ານ Andy Hall ທີ່ປຶກສາມູນນິທິສິດທິມະນຸດແລະການພັດທະນາ ກ່າວວ່າ ຊາຕາກໍາ ຂອງພວກຄົນງານຕ່າງດ້າວແມ່ນຍັງໜັກໜ່ວງຢູ່ຕໍ່ໄປ ທ່ານແອນດີ ຮອລ ກ່າວວ່າ ມີການປະເມີນກັນວ່າ ວົງການອຸດສາຫະກໍາໄທ ໄດ້ວ່າຈ້າງພວກແຮງງານຕ່າງດ້າວ ຫລາຍກວ່າສອງລ້ານຄົນ ຊຶ່ງໃນຈໍານວນນີ້ສ່ວນຫລາຍ ແມ່ນຈ້າງໃຫ້ທໍາງານຢູ່ຕາມ ບ່ອນກໍ່ສ້າງ ແລະພື້ນທີ່ອຸດສາຫະກໍາໃນພວກແຂວງໃກ້ຄຽງນະຄອນຫລວງບາງກອກ ບ່ອນທີ່ນໍ້າຖ້ວມຫລາຍກວ່າໝູ່ນັ້ນ ທ່ານນາງ Jackie Pollock ໂຄສົກເຄືອຂ່າຍຍ້າຍຖິ່ນໃນເຂດແມ່ນໍ້າຂອງ ກ່າວວ່າ ພວກຄົນງານຕ່າງດ້າວຈໍານວນຫລາຍ ໂດຍສະເພາະຈາກມຽນມາ ແມ່ນປະເຊີນກັບ ການຈໍາແນກກີດກັນທີ່ບໍ່ໄດ້ຮັບການເອົາຫົວໃສ່ໃຈຊາ ເນຶ່ອງຈາກເວົ້າພາສາກັນບໍ່ເຂົ້າ ໃຈ ກັບພວກອົງການຊ່ວຍເຫລືອໄທ ທ່ານນາງ ແຈກກີ້ ໂພລລອ໊ກ ກ່າວວ່າ “ກ ພວກຄົນງານຕ່າງດ້າວທີ່ໄດ້ຈົດທະບຽນຢ່າງເປັນທາງການກັບລັດຖະບານໄທແລ້ວນັ້ນ ກໍບໍ່ຢາກຈະພາກັນກັບຄືນບ້ານ ເພາະວ່າໜັງສືອະນຸຍາດໃຫ້ທໍາງານຂອງພວກເຂົາເຈົ້າ ແມ່ນຈະຖືກໝົດສິດໄປທັນທີ ຖ້າຫາກວ່າພວກເຂົາເຈົ້າກັບບ້ານ ແຕ່ພວກຄົນງານຕ່າງດ້າວຊາວມຽນມາຫລາຍພັນຄົນ ໄດ້ພາກັນຫລົບໜີໄປຍັງເມືອງ ແມ່ສອດ ໃນຊາຍແດນໄທແລ້ວ ເພື່ອກັບຄືນໄປຍັງມຽນມາ ມີລາຍງານວ່າພວກເຈົ້າ ໜ້າທີ່ໄທໄດ້ກັກຕົວຫລາຍໆຄົນ ເນຶ່ອງຈາກວ່າ ພວກເຂົາເຈົ້າບໍ່ມີໜັງສືຄົບຖ້ວນ ພວກພະນັກງານຊ່ວຍເຫລືອກ່າວວ່າ ພວກເຈົ້າໜ້າທີ່ໄທແລະມຽນມາ ໄດ້ເຄຶ່ອນໄຫວ ເພື່ອຍຸຕິພວກຍາມທີ່ດ່ານກວດຊາຍແດນຕ່າງໆ ບໍ່ໃຫ້ຮຽກຮ້ອງເອົາເງິນສິນບົນຈາກ ພວກຄົນງານຕ່າງດ້າວທີ່ພາກັນຫລົບໜີກັບຄືນບ້ານນັ້ນ ແຕ່ລາຍງານຫລາຍກະແສ ໃນທ້ອງຖິ່ນວ່າ ພວກເຈົ້າໜ້າທີ່ກວດຄົນເຂົ້າເມືອງມຽນມາ ອະນຸຍາດໃຫ້ແຕ່ພຽງ 150 ຄົນເທົ່ານັ້ນ ຜ່ານດ່ານເຂົ້າໄປຍັງມຽນມາໄດ້ໃນມື້ນຶ່ງໆ ຊຶ່ງພາໃຫ້ມີພວກຕົກຄ້າງອັ່ງອໍ ກັນ ໃນຈໍານວນຫລວງຫລາຍ ທ່ານ ແອນດີ ຮອລ ແຫ່ງມູນນິທິສິດທິມະນຸດແລະການພັດທະນາກ່າວວ່າ ຊາຕາກໍາ ຂອງພວກຄົນງານຕ່າງດ້າວ ຍັງຄົງເປັນວິກິດການນຶ່ງ ທີ່ລັດຖະບານຈະຕ້ອງທໍາການ ແກ້ໄຂ ທ່ານ ຮອລ ກ່າວວ່າ: ເຄືອຂ່າຍຍ້າຍຖິ່ນຖານໃນເຂດແມ່ນໍ້າຂອງກ່າວວ່າ ໄທຈະຕ້ອງອະນຸຍາດໃຫ້ພວກຄົນ ງານຕ່າງດ້າວໄດ້ຈົດທະບຽນນັ້ນ ອອກຈາກໄທໄປໄດ້ເປັນການຊົ່ວຄາວ ແລະສາມາດ ກັບຄືນມາໄທອີກ ຫລັງຈາກວິກິດການຜ່ານພົ້ນໄປແລ້ວ ໂດຍບໍ່ມີການລົງໂທດໃດໆ ເພື່ອໃຫ້ເຂົາເຈົ້າໄດ້ຊ່ວຍໃນການຟື້ນຟູເສດຖະກິດຄືນມາ